als_Latn dik_Latn azb_Arab
Një video e trishtë ka ardhur pasditen e sotme në redaksinë e JOQ.al, ndërsa disa fëmijë kanë filmuar atë që ka ndodhur përpara derës së shkollës së tyre. Në video tregohet për një qen që është shtypur rreth 4 herë pranë shkollës “Esat Minarolli” në qytetin e Pogradecit.
Siç mund të vihet re, vetëm një person ka guxuar t’i afrohet kafshës së gjorë, e cila është duke dhënë shpirt. Kuisjet e qenit të prekin në shpirt, ndërsa një grua pyet se çfarë ka ndodhur, fëmijët, që duket se kanë parë gjithçka me sytë e tyre, i përgjigjen se një burrë e ka shtypur katër herë me makinë qenin dhe se ka gjak gjithandej.
“Ky njeri është me të meta mendore dhe vetëm ky u afrua ta ndihmojë qenin. Qeni është shtypur katër herë me makinë dhe vendi është gjithë gjak”, – thotë djali që ka bërë videon.
Ajo që edhe neve na ra në sy, është fakti se një person i vetëm i është afruar kafshës dhe duket teksa e ledhaton. Nuk e dimë nëse është me të vërtetë një person i sëmurë mendërisht apo jo, por veprimi i tij është për t’u përshëndetur.
als_Latn als_Latn als_Latn als_Latn